איו אדבירי

איו אדבירי (באנגלית: Ayo Edebiri; נולדה ב-3 באוקטובר 1995) היא שחקנית, קומיקאית ותסריטאית אמריקאית.

 ביוגרפיה 
אדבירי נולדה בבוסטון ב-3 באוקטובר 1995, בת לאם ברבדית ואב ניגרי. היא גדלה בבית פנטקוסטלי. התעניינותה בדרמה החלה בשיעורי הדרמה בחטיבת הביניים, ובהמשך הצטרפה למועדון האלתור בבית הספר הלטיני של בוסטון. היא למדה באוניברסיטת ניו יורק, שם התכוונה תחילה ללמוד הוראה וחינוך אך החליפה את התואר שלה לכתיבה דרמטית. במקביל ללימודים הופיעה בערבי סטנד-אפ.

אדבירי החלה את דרכה כסטנדאפיסטית, ונבחרה לבצע הופעה קצרה בערב סטנד אפ של קומדי סנטרל. יחד עם רייצ'ל סנות העלתה במאי 2020 סדרת רשת Ayo and Rachel Are Single, אותה גם כתבה וגם כיכבה בה. אדבירי מנחה יחד עם אוליביה קרייגהד פודקאסט בשם איקונוגרפיה, הכולל ראיונות עם אורחים בשיחה על הסמלים האישיים המשותפים שלהם.

היא הייתה חלק מצוות התסריטאים ב״The Rundown with Robin Thede" ו-״Sunnyside" של NBC. אדבירי הצטרפה לצוות הכותבים של פה גדול בעונה הרביעית של התוכנית. לאחר שג'ני סלייט פרשה מדיבוב הדמות מיסי, יוצרי התוכנית חיפשו שחקנית שחורה שתדבב אותה. אדבירי ניגשה לאודישן ונבחרה כמחליפה באוגוסט 2020. קולה בתפקיד הדמות החל בסוף העונה הרביעית של התוכנית. היא הייתה תסריטאית ושחקנית בעונה השנייה של דיקינסון.

בשנת 2022 זכה אדבירי לפרסום רחב יותר בגילום סידני אדמו, סו-שף צעירה ושאפתנית, בסדרת הקומדיה ״הדוב״. על תפקידה בסדרה זכתה בפרס גלובוס הזהב, פרס גילדת שחקני המסך ובפרס בחירת המבקרים. היא גם קיבלה מועמדות לפרס אמי בפריים טיים לשחקנית משנה מצטיינת בסדרה קומית. לוסי מנגן מהגרדיאן שיבחה את הופעתה והכריזה עליה כ"מפוארת" ו"עדיין בועטת ומחזיקה כל סצנה שהיא נמצאת בה".

בשנת 2023 שיחקה בסרט הקומדיה המוקומנטרי "חזרה גנרלית" (אנ') בתור ג'נט וולש; הסרט בבימויה של מולי גורדון מבוסס על הסרט הקצר של גורדון באותו שם משנת 2020.

באפריל 2025 דווח שאדבירי תככב ותפיק בפועל את הסדרה "Prodigies", קומדיה רומנטית באפל TV פלוס, לצד יוצר הסדרה ויל שארפ. העלילה עוסקת בדידי (אדבירי) ורן (שארפ), שני ילדי פלא לשעבר, שכעת בשנות ה-30 לחייהם תוהים האם חייהם עומדים בציפיות יוצאות הדופן של ילדותם. בספטמבר 2025 אדבירי הייתה בין יותר מ-1,200 אנשי תעשיית הקולנוע והטלוויזיה שחתמו על עצומה בה הם מתחייבים שלא לעבוד עם מוסדות וחברות קולנוע ישראליות שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני".

 פילמוגרפיה 

 קולנוע 
+שנהסרטתפקידהערות2020ShithouseאמיליCicadaניקי2021המורהAs of Yetחדיג'ה2022שלום, להתראות ומה שביניהם (אנ')סטלה2023חזרה גנרלית (אנ')ג'נט וולשמרימות (אנ')ג'וזיThe Sweet Eastמוליספיידרמן: ברחבי ממדי העכבישגלורי גרנט (אנ')דיבובצבי הנינג'ה: טירוף המוטנטיםאפריל או'נילדיבוב2024Omni Loopפולההקול בראש 2'קנאה'דיבוב2025 האמת מאחורי הרדיפהמגי פרייסOpusאריאל אקטוןגם מפיקה בפועלTBAElla McCay

 טלוויזיה 
+שנהסדרהתפקידהערות2014Defectivesסטייסיסדרת רשת; פרק: "Public Display of Affection"2019Sunnysideתסריטאית הפרק: "Too Many Lumpies"2020–2023Bigtop Burgerפרנסיסדיבוב; 6 פרקים2020–הווהפה גדולמיסי פורמן-גרינוואלדיבוב; 32 פרקים
עונה 4 ואילך (החליפה את ג'ני סלייט)
גם יועצת בהפקה (16 פרקים; 2021–2022)2021דיקנסוןהאטי6 פרקים
גם כתבה את הפרק: "I'm Nobody! Who Are You?"The Premiseאווה סטוןפרק: "Social Justice Sex Tape"2022מה שקורה בצלליםתסריטאית הפרק:"Private School"קרייג של הנחלתסריטאית הפרק: "Adventures in Baby Casino"2022–הווההדובסידני אדמותפקיד ראשי (3 עונות); 28 פרקים
גם במאית הפרק: "Napkins"2023אבוט אלמנטריאיישה טיגוס2 פרקיםההיסטוריה המטורפת של העולם – חלק 2אשתו של יפתפרק: "III"קיףפרופ' טוטסידיבוב; פרק: "Kiff's Mix"די, שיגעת: תוכנית המערכונים של טים רובינסון (אנ')מנחת תוכנית קניותפרק: "I Can Do Whatever I Want."מראה שחורהסנדיפרק: "Joan Is Awful"2023–2024מליגן (אנ')קפטן סקרפצ'יו / ג'ייסון מודידיבוב; 14 פרקים
גם תסריטאית הפרק: "The Egg Hunt"
מפיקה שותפה (10 פרקים)2023–הווהקלון היי (אנ')הארייט טאבמןדיבוב; 20 פרקים2024Tales of the Teenage Mutant Ninja Turtlesאפריל או'נילדיבוב2025אני אוהבת את אל-איי (אנ')מימי ראש2 פרקיםProdigiesדידיגם מפיקה בפועל

 פרסים ומועמדויות 
שנהפרסקטגוריהפרויקטתוצאהמקור2022פרס גות'הםההופעה הטובה ביותר בסדרה חדשההדוב2023פרס בחירת מבקרי הטלוויזיהשחקנית המשנה הטובה ביותר בסדרה קומיתפרס NAACP Imageהכתיבה הטובה ביותר בסדרה קומיתמה שקורה בצלליםפרס גילדת שחקני המסךההופעה הטובה ביותר של אנסמבל בסדרה קומיתהדובפרס אינדפנדנט ספיריטהופעת המשנה הטובה ביותר בסדרה חדשה עם תסריטפרס גילדת הכותבים של אמריקהקומדיה אפיזודיתמה שקורה בצלליםפרס TCAהישג אישי בקומדיההדוב2024פרס גלובוס הזהבהשחקנית הטובה ביותר בסדרת טלוויזיה - מחזמר או קומדיהפרס בחירת מבקרי הטלוויזיההשחקנית הטובה ביותר בסדרה קומיתפרס אמי לבידור בפריים טייםשחקנית המשנה הטובה ביותר בסדרה קומיתפרסי Black Reelהופעת המשנה הטובה ביותר בסדרה קומיתפרס בחירת הקהלהופעת השנה בטלוויזיהפרס באפט"א לקולנועפרס הכוכב העולהפרס גילדת שחקני המסךההופעה הטובה ביותר של שחקנית בסדרה קומיתההופעה הטובה ביותר של אנסמבל בסדרה קומיתפרס סטלייטהשחקנית הטובה ביותר בקומדיה או סדרה מוזיקליתפרס NAACP Imageשחקנית המשנה הטובה ביותר בסדרה קומיתהופעת האורח הטובה ביותראבוט אלמנטריפרס TCAהישג אישי בקומדיההדובפרס בחירת הילדים של ניקלודיאוןמדבבת אהובה מסרט אנימציהצבי הנינג'ה: טירוף המוטנטיםפרס Black Reelהדיבוב הטוב ביותרההופעה הטובה ביותר בסדרה קומיתהדובפרס ה-BETהשחקנית הטובה ביותרפרס אמי לבידור בפריים טייםהשחקנית הראשית הטובה ביותר בסדרה קומיתהדוב2025פרס גלובוס הזהבהשחקנית הטובה ביותר בסדרת קומדיה או סדרה מוזיקלית פרס סטלייטהשחקנית הטובה ביותר בקומדיה או סדרה מוזיקליתפרס אמי לבידור בפריים טייםהשחקנית הראשית הטובה ביותר בסדרת קומדיההבימוי הטוב ביותר בסדרת קומדיה

 קישורים חיצוניים 

הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:שחקניות קולנוע וטלוויזיה אפרו-אמריקאיות
קטגוריה:שחקנים להט"בים אמריקאים
קטגוריה:קומיקאיות אמריקאיות
קטגוריה:סטנדאפיסטיות אמריקאיות
קטגוריה:מדבבות אמריקאיות
קטגוריה:תסריטאיות טלוויזיה אמריקאיות
קטגוריה:מגישות פודקאסטים אמריקאיות
קטגוריה:סופרות אפרו-אמריקאיות
קטגוריה:אמריקאים ממוצא ניגרי
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:זוכי אמי בפריים טיים: שחקנית משנה בקומדיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גילדת שחקני המסך - שחקנים
קטגוריה:אמריקאיות שנולדו ב-1995
קטגוריה:אמריקאים שנולדו ב-1995